کنړ ولایت کې د افغانی سرې میاشتې ټولنې له لوری د سوالګرو د ثبت او راجسټر پروسه عملا پیل شو. نن ورځ جمعه د روان کال ۱۴۴۴ ھ ق کال د شوال د میاشتې ۱۵مه چې د ۱۴۰۲ ھ ش کال د ثور د میاشتې له ۱۵ مې نېټې سره سمون خوری. د افغانی سرې میاشتې ټولنې له لوری د کنړ ولایت په مرکز کې د سوالګر راټولو په موخه د ثبت او راجسټر پروسه عملا پیل شوه . یاده پروسه چې د تېرې پنج شنبې په ورځ پیل شوې وه ، نن د جمعې ورځ یې هم دوام درلوده ، په یاده موده کې ټول ټال (۶۲)تنه سوالګر راټول شوی دی په هغوی کې (۴۲)تنه سوالګر چې عمرونه یې د اتلسو کلنو څخه پورته وو بایومیټریک او رجسټر شو. او همدا رنګه شل(۲۰) تنه نور سوالګرو چې عمرونه یې د اتلس(۱۸) کلنۍ څخه کم (ښکته)وو ، د اجتماعی چارو ریاست ته معرفی شو. د ۱۸ کلنۍ څخه پورته سوالګر د ثبت او راجسټر څخه وروسته د بایومیټریک لپاره امنیه قومندانۍ ته معرفی کېږی، او د کومو سوالګرو عمرونه چې د اتلس ۱۸ کلنۍ څخه کم (ښکته) وی، د اجتماعی چارو ریاست ته معریفی کېږی د یادونې وړ ده چې د سوالګرو راټولو پر وسه لاهم دوام لری.